b'\n_START_ARTICLE_\nHibernasyon\n_START_PARAGRAPH_\nSa mga hayop na naninirahan sa mga pook na may tag-lamig, ginagawa nila ang isang uri ng pag-idlip na kung tawagin ay hibernation o hibernasyon. Nagkukulong ang mga hayop sa kanilang mga lungga, halimbawa na ang mga daga, ahas at oso upang palipasin ang panahon ng tag-lamig. Sa proseso ng ganitong uri ng mahabang pagtulog, umaabot ng ilang buwan, bumaba ang takbo ng metabolismo ng mga hayop.'